Bruno Elizeu Versari

**Bruno Elizeu Versari** (født 30. mai 1959 i Cândido Mota i delstaten São Paulo i Brasil) er brasiliansk katolsk biskop av Ponta Grossa.
## Liv og virke
### Bakgrunn
Bruno Elizeu Versari vokste opp i Cândido Mota. Senere flyttet familien til Ivatuba, Floresta og til slutt til Campo Mourão. Han gikk på barneskole i Água Caxias, ungdomsskoler i Ivatuba og Floresta, og på Universitet i Maringá. I 1980 fullførte Versari et teologisk forberedende kurs ved det forberedende seminar i Maringá. Fra februar 1981 til 1983 studerte han filosofi ved Det pavelige katolske universitet i Paraná i Curitiba, og fra 1984 til 1987 studerte han katolsk teologi ved *Paul VI-instituttet for teologi* i Londrina. Under studiene i Curitiba ble han uteksaminert fra *Comunidade Emaús*-seminaret. Den 2. juli 1985 mottok Versari de liturgiske utnevnelser som lektor og akolytt i katedralen i Maringá.

### Prest
Han ble presteviet for erkebispedømmet Maringá den 3. januar 1988 i kirken *Nossa Senhora do Rosário* i Flore av erkebiskop Jaime Luiz Coelho.

Etter sin ordinasjon virket Versari først i sognet *Santa Maria Goretti* i Maringá og i presteformasjon ved *Nossa Senhora da Glória*-seminaret før han ble pastor i sognet *Santa Isabel de Portugal* i Maringá i 1990 og som bispedømmekasserer i 2001.  I tillegg spesialiserte han seg i spesialpedagogikk ved *Associação Inter-Religiosa de Educação* (ASSINTEC) fra 1993 til 1994. Videre var han medlem av presterådet og konsultorkollegiet i erkebispedømmet Maringá fra 2001 til 2010. Fra 2009 tjenestegjorde Versari som pastor i menigheten *Santa Maria Goretti* i Maringá. Han tjenestegjorde også som generalvikar fra 2011 til 2015 og fra 2015 som direktør for den bispedømmelige kirkelige radiostasjonen *Rádio Colméia*. I tillegg til sine aktiviteter innen menighetstjeneste og i erkebispedømmets administrasjon, fullførte han videreutdanning i bibelteologi (2011–2013) og i nytestamentlig bibelteologi (2014–2016) ved *Det pavelige katolske universitet i Paraná* i Maringá.

### Koadjutorbiskop av Campo Mourão
Den 19. april 2017 utnevnte pave Frans ham til koadjutorbiskop av Campo Mourão. Erkebiskopen av Maringá, Anuar Battisti, foretok hans bispeordinasjon den 25. juni samme år i katedralen i Maringá; medkonsekratorer var erkebiskopen av São Salvador da Bahia, Murilo Sebastião Ramos Krieger S.C.J., og biskopen av Campo Mourão, Francisco Javier Del Valle Paredes. Innsettelsen i embedet fant sted den 9. juli 2017.

### Biskop av Campo Mourão
Bruno Elizeu Versari ble biskop av Campo Mourão den 6. desember 2017, etter den avgåtte Francisco Javier Del Valle Paredes.

### Biskop av Ponta Grossa
Den 10. juni 2024 utnevnte pave Frans ham til biskop av Ponta Grossa. Hans innsettelse fant sted den 10. august samme år.

Fra april 2024 ledet Versari også ledet *Kommisjonen for liv og familie* i Den brasilianske bispekonferanse, som han tidligere hadde vært medlem av siden 2019.

Fra 20. mai 2025 til 27. september samme år administrerte han også det vakante bispedømmet Paranaguá som apostolisk administrator.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Erkebiskop Leopoldo Duarte e Silva (1867-1938) *1904
* Biskop Paulo de Tarso Campos * (1895-1970 *1935
* Kardinal Agnelo Rossi (1913-1995) *1956
* Kardinal Paulo Evaristo Arns, O.F.M. (1921-2016) *1966
* Kardinal Geraldo Majella Agnelo (1933-) *1978
* Erkebiskop Anuar Battisti (1953- ) *1998
* Biskop *Bruno Elizeu Versari* (1959- ) *2017

## Referanser